**Tiszavasvári Város Önkormányzata**

**Képviselő-testületÉNEK**

**154/2023. (V.25.) Kt. számú**

**határozata**

**A Magyar Állam tulajdonában lévő tiszavasvári 582/8, 582/10 és 582/15 helyrajzi számú ingatlanok önkormányzati tulajdonba vételéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület a 294/2022. )XI.03.) Kt. számú határozatát hatályon kívül helyezi.

2. A Képviselő-testületnek **szándékában áll -** a Magyar Állam tulajdonában és a Magyar Közút Nonprofit Zrt. vagyonkezelésében lévő tiszavasvári 582 helyrajzi számú ingatlan megosztása után kialakuló - tiszavasvári **582/8,** **582/10 és 582/15 helyrajzi számú ingatlanokat ingyenes önkormányzati tulajdonba venni.**

3. Az Önkormányzat vállalja a tárgyi helyrajzi számú ingatlanok átadására vonatkozó eljárások során felmerülő költségek viselését.

4. Felkéri a Polgármestert, hogy a Képviselő-testület határozatát küldje meg a Magyar Közút Nonprofit Zrt. részére a telekalakítási eljáráshoz szükséges meghatalmazás és hozzájárulás megadása céljából.

5. Felhatalmazza a Polgármestert - a telekalakítás ingatlan-nyilvántartásban történő átvezetését követően - az átadás-átvétellel kapcsolatos feladatok teljes körű lebonyolítására és a szükséges jognyilatkozatok megtételére.

Határidő: azonnal, esedékességkor Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**